OpenLLM-France/wikimedia huggingface dataset:
# Libertyville (Illinois)

Libertyville Illinoiseko herri bat da. Lake konderrian kokatua dago. 2010ean 20.315 biztanle zituen, 22,83 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q1787181
* Multimedia: Libertyville, Illinois / Q1787181
# Liberté, la nuit

Liberté, la nuit 1983ko Philippe Garrel frantziar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Paris, Aljeriako gerraren garaian. Jeanek eta Mouchek banantzea erabaki dute denbora luzez elkarrekin bizi ondoren. Bata bestea gabe egotearen oinazera moldatzen diren bitartean, bakoitzak bere aldetik, independentziaren alde kolaboratzen dihardu.

## Aktoreak

* Emmanuelle Riva : Mouche
* Maurice Garrel : Jean
* Christine Boisson : Gémina
* László Szabó : Laszlo
* Brigitte Sy : Micheline
* Pierre Forest : paraxustista
* Gérard Demond : paraxustista
* Barthelemy Teillaud : Barthélémy
* Muriel Oger : Sophie
* Raymond Portalier : polizia
* Joël Barbouth : polizia
* Habib Laidi : aljeriar langilea
* Mohamed Fellag : Mohand
* Salah Teskouk : Salah
* Julien Sarfati : Mehdi
* Jean-Pierre Léaud : René

## Erreferentziak

* ↑ www.sansebastianfestival.com

## Kanpo estekak

* Datuak: Q3237822
# Libertytown (Maryland)

Libertytown Ameriketako Estatu Batuetako erroldak esleitutako leku bat da. Frederick konderrian kokatuta dago, Maryland estatuan. 984 biztanle ditu, 6,251641 kilometro koadroko azaleran banatuta.

## Ikus, gainera

* Frederick konderria

## Kanpo estekak

* Datuak: Q368773
* Multimedia: Libertytown, Maryland / Q368773
# Libertyville udalerria, Lake konderria (Illinois)

Libertyville udalerria Ameriketako Estatu Batuetako Illinois estatuko udalerri bat da, Lake konderrian. Azken zentsuaren arabera 54.192 biztanle zituen, 94.6 milia karratu (245 km$^2$) eremuan.

## Ekonomia

2020ko zentsuaren arabera, Libertyville udalerrian 19657 etxebizitza zeuden. Per capita diru-sarrerak 58.524 estatubatuar dolar ziren.

## Kanpo estekak

* Datuak: Q6542225
# Locust udalerria, Christian konderria (Illinois)

Locust udalerria Ameriketako Estatu Batuetako Illinois estatuko udalerri bat da, Christian konderrian. Azken zentsuaren arabera 3.137 biztanle zituen, 36.1 milia karratu (93 km$^2$) eremuan.

## Ekonomia

2020ko zentsuaren arabera, Locust udalerrian 229 etxebizitza zeuden. Per capita diru-sarrerak 13.064 estatubatuar dolar ziren.

## Kanpo estekak

* Datuak: Q6666157
# Locustdale (Pennsylvania)

Locustdale Ameriketako Estatu Batuetako erroldak esleitutako leku bat da. Schuylkill konderrian kokatuta dago, Pennsylvania estatuan. 171 biztanle ditu, 0,220437 kilometro koadroko azaleran banatuta.

## Ikus, gainera

* Schuylkill konderria

## Kanpo estekak

* Datuak: Q1183533
# Likidotasun-tranpa

Ekonomian, likidotasun-tranpa eskola keynestarrean azaltzen den egoera bat da, non diru-politikak ekoizpenari eta salneurriei eragiteko duen ahalmena galtzen duen, epe laburrerako interes-tasa nominala 0 denean. Teoria keynestarrean, diru-eskaintza handitzeak interes-tasen murriztea dakar. Interes-tasen murrizteak, berriz, ekoizpena berpiztu egiten du. Epe laburrerako interes-tasak 0 edo 0tik gertu daudenean, aitzitik, diru-eskaintza gehitzeak ezin du interes-tasa murriztu, hau ezin baita negatiboa izan (inork ez baitu 100 euro emango gero 98 jasotzeko, esaterako) eta horrela diru-politikak bere eraginkortasuna galtzen du.

## Erreferentziak

* ↑ (Ingelesez) Gauti B. Eggertsson: liquidity trap, The New Palgrave Dictionary of Economics, 2008.

## Kanpo estekak

* Datuak: Q923190
* Multimedia: Liquidity trap / Q923190
# Likona

Likona Mendexa udalerriko auzoa da. 2008ko urtarrilaren 1eko erroldaren arabera, 162 biztanle ditu.

## Demografia eta biztanleria

Likonako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 142 | 153 | 157 | 159 | 163 | 166 | 165 | 167 | 162 |

## Ikus, gainera

* Mendexa

## Kanpo estekak

* Datuak: Q12262307
# Likidotasun-ratio

Ekonomian, likidotasun-ratioa kreditu-erakundeak epe laburrera egin beharreko ordainketei erantzuteko duen gaitasuna neurtzen duen koefizientea da. Kreditu-erakundearen aktibo likidoak pasiboko epe laburreko gordailuekin zatituta kalkulatzen dira. Aurreztaileen interesa babesteko, likidotasun-koefiziente handia eskatzen zaie kreditu-erakundeei.
Likidotasun-ratioa kalkulatzeko honako formula hau erabiltzen da: LR = AL / ELG.
Likidotasun-ratioa, beraz, enpresaren likidotasunaren adierazgarri da. Likidotasun-ratio onargarriak industria batetik bestera aldatu egin daitezke. Askotan, hartzekodunak likidotasun-ratio altua baxua baino hobea dela kontsideratuko du, likidotasun-ratio altua duenak zorrei aurre egiteko aukera gehiago izango baititu. Hala ere, inbertsoreentzat ez da beti seinale ona enpresak likidotasun handia izatea. Gehiegizko likidotasun-ratioa izateak, sozietatea bere aktiboak edo epe laburreko gordailuak modu eraginkorrean erabiltzen ari ez dela esan nahi du.
Pasiboko epe laburreko gordailuak, aktibo likidoak gainditzen badituzte, likidotasun-ratioa bat baino txikiagoa izango da. Honek, sozietateak epe laburreko betebeharrei erantzuteko arazoak izan ditzakeela esan nahi du. Hala ere, hainbat enpresek bat baino gutxiagoko likidotasun-ratioarekin lan egin dezakete. Inbentarioa ordaindu beharreko kontuak baino lehenago bihurtzen bada eskudirutan, enpresaren likidotasun-ratioa seguru mantenduko da bat baino gutxiagoan. Enpresek, inbentarioa kostua baino prezio altuagoan saltzeko asmoa izaten dute. Ondorioz, salmentak balantzeko inbentarioaren balioa baino eskudiru gehiago sortuko du.
Likidotasun-ratio txikia izatearen beste arrazoi bat, enpresek bere hornitzaileei ordaintzeko epea baino askoz lehenago kobratzen dutenean izango da, bere bezeroen eskutik . Ondorioz, bezeroak enpresari ordaindu dionetik, berak hornitzaileari ordaindu dion arte denbora tarte luzea pasatzen da, eta horrek likidotasun-ratioa murrizten du.

## Mugak

* Ratio hau erabilgarria izango da, bi sozietateak industria barruan alderatzen direnean, industriatik kanpo aldaketak egoten baitira.
* Likidotasun zehazteko, likidotasun-ratioa ez da ratio-azkarra bezain eraginkorra, likidotasun erraz bilakatzen ez diren aktibo guztiak biltzen dituelako, aurrez ordaindutako gastuak eta inbentarioa, esate baterako.

## Kanpo estekak

* Datuak: Q2210989
* ↑ Vasco, Eusko Jaurlaritza - Gobierno. «http://www.euskadi.eus/q91EusTermWar/kontsultaJSP/q91aBilaketaAction.do» www.euskadi.eus (Noiz kontsultatua: 2018-09-24).
# Likidotasun

Ekonomian, aktiboen likidotasuna aktiboek diru bihurtzeko duten gaitasuna da, salmenta edo bestelako eragiketa baten bitartez eta bere balioa nabarmen galdu gabe. Aktiboa diru zenbat eta aiseago eta azkarrago bihurtu, orduan eta likidoagoa dela esaten da. Dirua bera da aktiborik likidoena, hau da, paper eta txanponak erabateko likidotasuna dute.
Aktibo oso likidoa adibidez, pertsona batek banku batean gordailu bat izatea da non diru hori edozein momentutan ateratzeko aukera duen, kutxazain baten bitartez ere. Bestalde, ibilgetu higiezin bat saldu behar dela erabakia hartzen denetik, salmentatik dirua lortu arte igaro den denbora luzea bada, aktiboa ez da oso likidoa izango. Salmenta hau diru bihurtzeko prozesua lastertu nahi baldin bada, ibilgetuaren salneurriarekiko baliogutxitzea islatu beharko litzateke.
Orokorrean, aktibo baten errentagarritasuna likidotasunaren kontrakoa izaten da, hortaz, aktibo batek errentagarritasun txikia emango du likido bihurtzeko denbora luzea bada.
Aktibo likido batek hurrengo ezaugarriak ditu: laster saldu daiteke, balioaren diru-galtze txikiarekin, edozein momentuan. Merkatu likido batean beti egongo dira saltzaileak eta erosleak prest.

## Erreferentziak

* ↑ (Gaztelaniaz) «Liquidez - ¿Qué es la liquidez?» debitoor.es (Noiz kontsultatua: 2018-10-01).

## Kanpo-estekak

* Datuak: Q184783
# Likofron

Likofron Kaltzisekoa (antzinako grezieraz: Λυκόφρων ὁ Χαλκιδεύς), K.a. III. mendeko olerkari greziar bat izan zen. Eubea uharteko Kaltzis hirian jaio zen.
Antzinako Egipton bizi izan zen, Ptolomeo II.a Filadelfoa faraoiaren gortean eta Alexandriako Liburutegiko liburuzaina izan zen. Olerki eta tragedia ugari idatzi zituen. Arato Solikoarekin eta Teokritorekin batera, Pleiade tragikoaren partaide izan zen.
Bere lanetatik, Alejandra izeneko olerki bat baino ez da mantentzen (Priamoren alaba zen Kasandraren beste izen bat dena), 1474 bertso ianbikoz osatua. Troiari gertatuko zitzaizkion kalte guztien iragarpen luze bat da, eta Alexandro Handiari erreferentzia eginez amaitzen dena, misteriotsua eta ia ulertezina den estilo batean idatzia.
Olerki honi buruz asko hitz egin zuen antzinatean Joan Tzetzesek.
# Likona dorretxea

Likona dorretxea Ondarroako Kale Handian dagoen Erdi Aroko eraikina da.

## Deskribapena

Behe Ertaroko jauretxeen ezaugarriak agertzen ditu. Forma kubikoa eta itxura sendoa duen eraikin isolatua da. Garaiera handikoa da eta hamalau metrora iristen den ekialdetik, nahiz eta mendebaletik zortzi metrokoa baino ez izan, kokatuta dagoen lurra bera ere oso aldapatsua delako. Teilatuak bi aldetara isurtzen ditu urak. Hormen lodiera handiagoa da beheko aldean, gorantza egin ahala mehetuz baitoa. Kare harriz egindakoa da, eta gehien bat harlangaitzez landua, nahiz eta baogune inguruetan eta eskantzutan harlandua ere ikusten den. Itxura itsua du eta jatorrizkoan baogune gutxi izan zituen; fatxada guztietan ez dira berdin banatzen; fatxada nagusia da irekien agertzen dena. Dorrea ekialdera luzatzen da kanpoko aldetik bi horma sendoren bidez; hain zuzen, kuboaren beheko solairuaren jarraipen dira. Likona dorretxearen jatorrizko kofadurak aldatu egin dira eta beste batzuk egin dira, modernoak, etxeak zituen hiru solairuak bost izateko bihurtu direnean. Fatxada nagusian arku zorrotzeko bi sarrera daude; bata, beheko solairuan, eta bestea, sarrera nagusia den oraingo hirugarren solairuan, gainean bi armarri dituela. Azkenengo solairua, lehenago solairua nagusia zena, argi gehien zuena zan. Bertan leiho geminatu zorrotz bat, iparrera ematen duen arku eskartzanoko balkoi bat eta hegoaldera eta ekialdera joten duten bi baogune gotiko balkoidun ikus daitezke, baita gezileihoak ere. Solairu nagusiko garaieran mentsula batzuk ageri dira aurreko eta atzeko fatxadan. Likona Dorretxearen azken solairua ganbara egin berri bat da, eta gainean teilatua dauka. Barruan aldaketa gogorrak egin dira. Trenkadak asko ere asko aldatu dira, jatorrizko hiru solairuak bost bihurtu direlako.

## Argazki galeria

* Likona dorreko armarriak
* Likona dorrea atzetik
* Likona dorrea San Inazio kaletik ikusita

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8341843
* Multimedia: Likona dorretxea / Q8341843
# Likido zerebroespinal

Likido zefalorrakideoa (LZR) edo likido zerebroespinala entzefalo eta bizkarrezur-muinaren barnean dagoen likido garden eta koloregabea da. Bere eginkizun nagusia indargetzailea da, entzefaloa babesten baitu kolpeetatik (garezurrean flotarazten baitu kolpe baten eragina motelduz).
Likido honek entzefaloaren bentrikulu, eremu azpiaraknoide eta muinaren kanalean zehar zirkulatzen du. Gizakian bere bolumena 125 ml. ingurukoa da.
Lehenengo eta bigarrengo bentrikuluetako plexu koroideoetan sortzen da, eta hortik 3. eta 4. bentrikuluetara pasatzen da.
Bere osaketan sodioak, potasioak, kaltzioak, gatz inorganikoek eta glukosak parte hartzen dute. Proteina gutxi ditu eta ez du fibrinogenorik (beraz, ez da gatzatzen).
Likido zefalorrakideoaren azterketak gaitz batzuen diagnostikoan laguntzen du (meningitis, entzefalitis, odoljarioak, esklerosi anizkoitza, gaixotasun autoimmuneak...). Laborategian, LZR-ren laginekin azterketa biokimikoak, zelulen kontaketak eta kultura bakteriarrak egin ohi dira.

## Kanpo estekak

* Datuak: Q54196
* Multimedia: Cerebrospinal fluid / Q54196
# Likore

Likorea alkoholdun edari gozo bat da, sarri, fruitu, belar edo espezien zaporea izaten duena, eta, batzuetan, krema zaporea. Historikoki, landare medizinaletatik datoz, orohar, fraideek prestatutakoak, Benediktinoak bezala. Likoreak, Italian eginak izan ziren XIII. mendetik.
Likoreren batzuk, zur, fruitu edo lore batzuen infusio bidez prestatzen dira, ur edo alkoholetan, eta azukrea gehituz. Beste batzuk, agente usaitsuen destilaketa bidez egiten dira. Likorea eta alkoholdun edariaren arteko bereiztea, ez da sinplea, batez ere, gaur egun, zapore gozoa duten alkoholdun edari asko baitago. Edonola ere, zaporedun alkoholdun edariak ez dira infusio bidez prestatzen. Alkoholean duten edukia, ez da bere bereizgarrietako bat. Likore gehienek, alkoholdun edariek baino alkohol gradu gutxiago dituzte, baina, likoreren batzuk, 55 gradura ere iris daitezke, absentaren kasuan bezala.
Likoreak, eurak bakarrik, azkenburukoaren aurretik edo honen ondoren edan daitezke, edo koktel edo sukaldean erabil daitezke.

## Likore motak

* Laranja likoreak: Cointreau, Grand Marnier gorria, Grand Marnier oria, Curacao, ....
* Belar likoreak: Benediktine, Chartreuse oria, Charteuse berdea, Pippermint, Galliano.....
* Kafe likoreak: Tia María, Kalhúa, Rosoli....
* Whiski likoreak: Drambuie, Logan Ora, Sauthern Confort...
* Anisatutako likoreak: Patxarana, Ouzoa, Sambuca.....
* Fruta likoreak: Amaretto, Apricot Brandy, Chery Brandy, Cassis, Malibu, Fray Angelico, Marrasquino, Sagar likorea, .....
* Krema likoreak: Bailey’s, Mozart, Capucine, Gressy, Crema catalana Melody, Sheridan’ s.....

## Bibliografia

* (Gaztelaniaz) Garcia Oritz. Garcia Ortiz. Gil Maula., Francisco Pedro Pablo Mario. (2012). OPERACIONES BÁSICAS Y SERVICOS EN BAR Y CAFETERÍA. Paraninfo, ISBN 9788428327534..

## Kanpo estekak

* Datuak: Q178780
* Multimedia: Liqueurs / Q178780
# Lilydale (Minnesota)

Lilydale Minnesotako hiri bat da. Dakota konderrian kokatua dago. 2010ean 623 biztanle zituen, 1,49 kilometro koadrotan banatuta.

## Ikus, gainera

* Dakota konderria

## Kanpo estekak

* Datuak: Q2230155
* Multimedia: Lilydale, Minnesota / Q2230155
# Lily Tuck

Lily Tuck (Paris 1938ko urriaren 10a) eleberrigile eta narrazio laburren idazle estatubatuarra da. 2004an National Book Award izeneko literatura saria irabazi zuen The News from Paraguay eleberriari esker.

## Bizitza

Parisen jaiotako estatubatuarra da eta gaur egun New York eta Maine artean banatzen du bere denbora. Haurtzaroan Thailandian bizi izandakoa, bai eta Uruguain eta Perun ere. Tuckek esan duenez, "beste herrialde batzuetan bizitzeak ikuspegi desberdina eman dit idazle gisa. Nire deslokazio eta deserrotze sentsazioa areagotu egin da... uste dut sentimendu hori nire pertsonaietan islatzen dela, emakume horietako gehienak lekualdatze fisiko batek edo halako edo bestelako galera batek bizitza aldatzen dienean"..

## Lanak

Eleberriak
* Sisters, New York: Atlantic Monthly Press, 2017.
* The Double Life of Liliane, New York: Atlantic Monthly Press, 2015.
* I Married You For Happiness, New York: Atlantic Monthly Press, 2011.
* The News from Paraguay, New York: Harper Collins, 2004.
* Siam, or the Woman Who Shot a Man, New York: Overlook Press, 1999.
* The Woman Who Walked on Water, New York: Riverhead Books, 1996.
* Interviewing Matisse or the Woman Who Died Standing Up, New York: Knopf, 1991.
Narrazio laburrak
* Heathcliff Redux and Other Stories, New York: Atlantic Monthly Press, Feb. 4, 2020.
* The House at Belle Fontaine: Stories New York: Atlantic Monthly Press, 2013.
* Limbo, and Other Places I Have Lived New York: Harper Perennial, 2002.
Biografia
* Woman of Rome: A Life of Elsa Morante, New York: Harper Collins, 2008.

## Erreferentziak

* ↑ (Ingelesez) An Interview with Lily Tuck. 2005-02-17 (Noiz kontsultatua: 2021-07-25).

## Kanpo estekak

* Datuak: Q1245105
# Lilybank

Lilybank, Eskoziako Glasgow hiriaren ekialdean dagoen auzo bat da.

## Kanpo estekak

* Datuak: Q6548608
# Lily Williams (txirrindularia)

Lily Williams (Tallahassee, Florida, AEB, 1994ko ekainaren 24a) errepideko eta pistako txirrindularitzan lehiatzen den atleta estatubatuarra da.
2020ko Tokioko Olinpiar Jokoetan, parte hartu zuen taldekako jazarpen proban brontzezko domina lortuz Megan Jastrab, Jennifer Valente, Chloé Dygert eta Emma Whiterekin batera. Urrezko domina irabazi zuen 2020ko Pista Txirrindularitzako Munduko Txapelketan, modalitate berean.
2024ko Parisko Olinpiar Jokoetan urrezko domina eskuratu zuen taldekako jazarpenean.

## Nazioarteko domina taula

Joko Olinpikoak :
| Urtea | Lekua | Domina | Lehiaketa |
| 2020 | Tokio ( Japonia) | 03 ! | Talde jazarpena |
| 2024 | Paris ( Frantzia | 01 ! | Talde jazarpena |
| Munduko Txapelketa ||||
| Urtea | Lekua | Domina | Lehiaketa |
| 2020 | Berlin ( Alemania) | 01 ! | Talde jazarpena |
* ↑ Sailkapen txandan lehiatu zen

## Palmaresa

2017
* Joe Martin Stage Race-ko etapa bat
2018
* Winston-Salem Txirrindularitza Klasikoa.

## Erreferentziak

* 1 2 «Lily Williams». the-sports.org (Ingelesez).
* ↑ Lily Williams se impone en la Winston Salem Cycling Classic. Biciciclismo 29 de mayo de 2018.

## Kanpo estekak

* Lily Williams (txirrindularia) - ProCyclingStats
* Datuak: Q29168606
* Multimedia: Lily Williams (cyclist) / Q29168606
# Lily Weiding

Lily Weiding (Kopenhage, 1924ko urriaren 22a - ibidem, 2021eko ekainaren 15a) aktore daniarra izan zen. 30 film eta telebista-saio baino gehiagotan agertu zen, 1942tik 2008ra bitartean. Be dear to me filmeko protagonista izan zen, eta Berlinalen (Berlingo Nazioarteko Zenimaldian) sartu zen. 2021eko ekainean hil zen, 96 urte zituela.

## Filmografia

* Tyrannens fald (1942)
* Lady with the Light Gloves (1942)
* De kloge og vi gale (1945)
* The Swedenhielm Family (1947)
* Be Dear to Me (1957)
* Tre må man være (1959)
* Martha (1967)

## Erreferentziak

* ↑ «Lily Weiding - dansk film database» www.danskefilm.dk (Noiz kontsultatua: 2023-12-07).
* ↑ (Danieraz) værd, Af Søren Schmidt Husk den gode tone! På Ekstra Bladet lægger vi stor vægt på at have en tæt dialog med jer læsere Jeres input er guld; turde, og mange historier ville ikke kunne lade sig gøre uden jeres tip Men selv om vi også har tradition for at; Tier, Når Andre; mene, værner vi om en sober og konstruktiv tone Du må; Vil, Hvad Du; Henvendelser, Men Vi Accepterer Ikke; Chikanerende, Der Er; politianmeldt, hadefulde eller krænkende overfor vores medarbejdere Sådanne henvendelser vil blive blokeret og registreret af Ekstra Bladet og evt. (2021-06-16). «Skuespiller Lily Weiding er død» ekstrabladet.dk (Noiz kontsultatua: 2023-12-07).

## Kanpo estekak

* Lily Weiding, IMDb orrian
* Datuak: Q441562
* Multimedia: Lily Weiding / Q441562
# Lim Jong-hoon

Lim Jong-hoon (Hangul: 임종훈: 1997ko urtarrilaren 21a) mahai-teniseko jokalari hegokorearra da.
Lim eta Jang Woo-jin izan ziren gizonezkoetan irabazleak 2016ko Belarus Open txapelketan, 2018ko Korea Open txapelketan, eta 2018ko ITTF Munduko Zirkuituko Finalean. Gizonezkoen banakako proba ere irabazi zuen Limek 2018ko Poloniako Irekian. 2024ko Udako Olinpiar Jokoetan brontzezko domina lortu zuen binakako misto proban Shin Yu-binekin batera.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 03 ! | Binaka mistoa |
| Munduko Txapelketak ||||
| 2018 | Halmstad | 03 ! | Taldeka |
| 2021 | Houston | 02 ! | Binaka |
| 2023 | Durban | 02 ! | Binaka |
| 2024 | Busan | 03 ! | Taldeka |
| Asiako Txapelketak ||||
| 2021 | Doha | 01 ! | Taldeka |
| 2021 | Doha | 02 ! | Binaka |
| 2023 | Pyeongchang | 03 ! | Taldeka |
| 2023 | Pyeongchang | 03 ! | Binaka mistoa |
| 2023 | Pyeongchang | 03 ! | Binaka |

## Erreferentziak

* ↑ Marshall, Ian. (15 July 2018). «Lim Jonghoon seeking to build on last year» ITTF.
* ↑ Daish, Simon. (12 September 2016). «Men's Doubles triumph for Lim and Jang» ITTF.
* ↑ «Jang wins three titles at ITTF World Tour Korea Open» AFP 22 July 2018.
* ↑ «Jang Woojin» T2 Diamond.
* ↑ «First Senior Title For Lim Jonghoon» SD Sport 19 March 2018.
# Loiolako Erribera pasealekua

Loiolako Erribera pasealekua :
| Donostia, Loiolako Erriberak ||
| Loiolako Erribera pasealekuaren eta AP-8 autobidearen sarbide eta irtenbideen loturagunea. ||
| Herrialdea Lurraldea | Euskal Herria Gipuzkoa |
| Loiolako Erribera pasealekua Loiolako Erribera pasealekua Loiolako Erribera pasealekua ||
| Koordenatuak: | 43°18′38.53″N 1°58′24.07″W﻿ / ﻿43.3107028°N 1.9733528°W﻿ / 43.3107028; -1.9733528 |
Loiolako Erribera pasealekua Gipuzkoako Donostia hiriburuko pasealeku bat da. Loiolako Erriberak auzoan dago eta Urumea ibaiaren bazterretik doa. Bizkaia pasealekuan hasi, Donostiako Realaren zubiaren parean, eta hainbat adar ezberdinetan amaitzen da: lehena Loiolako biribilgunean, bigarrena AP-8 autobidearen sarbide eta irtenbidetan, eta hirugarrena berriz, AP-8 autobidearen biaduktu azpiko biribilgune batean Egia kalea eta Aralar Mendiaren kalearekin elkartzen da.
Hiriko sarbide-irtenbide nagusienetakoa da, batez ere AP-8 autobidearen bidez Irun aldetik datozen edota Irun alderuntz doan trafikoarentzat. Bidegorria du.

## Leku interesgarriak

Loiolako Erribera pasealekuaren inguruan honako eraikin eta leku nabarmen hauek daude:
* Donostiako Realaren zubia.
* Burdin zubia: eraitsia.
* Giuseppe Verdi plaza
* Santiago plaza
* Mikel Laboa pasabidea
* Gabriel Maria Lafitte plaza
* Donostiako Realaren zubia.
* Burdin zubia, eraitsia.

## Kaleak

* Bizkaia pasealekua
* Victor Hugo kalea
* Pablo Sarasate kalea
* Giuseppe Verdi kalea
* Humboldt kalea
* Juan Zaragueta kalea
* Nemesio Etxaniz kalea
* Pablo Gorosabel kalea
* Loiolako biribilgunea

## Kanpo estekak

* Datuak: Q25474397
# Loiolako Erriberen geltokia

Loiolako Erriberak Gipuzkoako Donostia udalerriko Loiolako Erriberak auzoko geltokia izango da, Euskal Herrian dagoena. Euskotren Trenako Topo sarearen eta Donostiako Renfe Aldiriak sarearen linearen trenak zerbitzu emango dute.
Eneko Goia Donostiako alkateak 2019ko amaieran iragarri zuen 2020an geltoki proiektua idatziko zutela, hurrengo urtean eraikitzen hasi ahal izateko.

## Egoera

Geltokia Donostia—Hendaia burdinbidearen aurkituko da, Anoeta eta Loiola geltokien artean. Tartea bide bikoitzekoa da eta elektrifikatuta dago.
Gainera, geltokia Madril—Hendaia burdinbidearen aurkituko da, Loiola eta Atotxa geltokien artean. Tartea bide bikoitzekoa da eta elektrifikatuta dago.

## Historia

Eneko Goia Donostiako alkateak 2019ko amaieran iragarri zuen 2020an geltoki proiektua idatziko zutela, hurrengo urtean eraikitzen hasi ahal izateko.

## Geltokia

Geltoki horrek, batez ere, Donostiako Renfe Aldirietako zerbitzuaren eta metroaren arteko aldaketa egiteko balioko du. Geltoki hau batez ere Donostialdeko hegoaldeko eta Tolosaldeko bizilagunentzat izango da erabilgarria. Loiolako Erriberak auzoari ere zerbitzua emango dio eta Amara Berri auzoari eskaintzen zaion zerbitzua indartuko du.

## Erreferentziak

* 1 2 (Gaztelaniaz) «Auto gutxiago eta tren gehiago Donostian 2020rako» El Diario Vasco 2020-01-02 (Noiz kontsultatua: 2020-11-14).
* ↑ «© EuroFerroviarios ® :: El Punto de Encuentro de los Trabajadores Ferroviarios» www.euroferroviarios.net (Noiz kontsultatua: 2020-05-24).

## Ikus, gainera

* Donostiako metro proiektua
* Madril—Hendaia burdinbidea

## Kanpo estekak

* Topo proiektuaren webgune ofiziala
* Donostiako Renfe Aldiriak sarearen web gunea
* Media Distancia - Euskadi web gunea
* Datuak: Q101643218
# Loiola (familia)

Loiola familia edo Loiola Etxea Azpeitiko Erdi Aroko leinu noblea izan zen. Ahaide Nagusien arteko gerretan (XIII-XV. m.) oinaztarren alde borrokatu zuen Enparandarrekin batera. Loiola dorretxea egoitza nagusia izan zuten eta bere kiderik ezagunena Ignazio Loiolakoa izan zen.

## Kanpo estekak

* Datuak: Q21480615
* Multimedia: House of Loyola / Q21480615